TKN โดดเด่นปี 58 กำไรโตแรงเกือบ 100% ใจป้ำปันผลหุ้นละ 0.105 บ.
TKN โดดเด่นปี 58 มีกำไร 396.95 ลบ.โต 99.89% ปันผลหุ้นละ 0.105 บ.
24 ก.พ. 2559

บริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน)หรือ TKN และรวมของบริษัทย่อย รายงานผลการดำเนินงานประจำปี 58 สิ้นสุดวันที่ 31 ธ.ค.58 มีกำไรสุทธิ 396.95 ล้านบาท หรือมีกำไรต่อหุ้น 0.38 บาทต่อหุ้น เพิ่มขึ้น 99.89% จากช่วงเดียวกันของปีก่อนที่มีกำไรสุทธิ 198.58 ล้านบาท หรือมีกำไรต่อหุ้น 0.19 บาท
พร้อมประกาศจ่ายเงินปันผลงวด 1 ม.ค. 2558 ถึงวันที่ 31 ธ.ค. 2558 เป็นเงินสดในอัตรา 0.105 บาทต่อหุ้น โดยจะขึ้นเครื่องหมาย XD ไม่ได้รับสิทธิปันผล ในวันที่ 7 มี.ค. 59 และกำหนดจ่ายเงินปันผลในวันที่ 29 เม.ย. 2559